recursal/SuperWikiNEXT-32B huggingface dataset:
**வி. பி. சிந்தன்** (*V. P. Chinthan*) (பிறப்பு: சிண்டன் 10 அக்டோபர் 1918 - 8 மே - 1987) என்பவர் ஒரு இந்திய அரசியல்வாதி, தொழிற்சங்கவாதி, இந்திய விடுதலைப் போராட்ட வீரர், தமிழ்நாடு சட்டப் பேரவை முன்னாள் உறுப்பினரும் ஆவார்.

வாழ்கை
------

இவர் 1918 அக்டோபர் 10 அன்று சென்னை மாகாணம், மலபார் மாவட்டத்தின், இலையாவூர் கிராமத்தில் செரியம்மா, சாந்துநாயர் இணையருக்கு மூன்றாவது மகனாகப் பிறந்தார். இவரது அக்காள் தேவகியும், அண்ணனும், அண்ணியும் இந்திய தேசிய காங்கிரசில் இணைந்து இந்திய விடுதலைப் போராட்டத்தில் ஈடுபட்டனர். சித்தனும் அவர்களைப் பின்தொடர்ந்து காந்தியியன் அழைப்பே ஏற்று கள்ளுக்கடை மறியலில் ஈடுபட்டு ஆறுமாதம் கடுங்காவல் தண்டனையைப் பெற்றார்.

பொதுவுடமை இயக்கத்தில்
---------------------

1934இல் காங்கிரசு சோசலிசக் கட்சி தொடங்கப்பட்டபோது இவர் அதில் இணைந்து மலபார் பகுதியில் இடதுசாரி இயக்கத்தவர்களுடன் இணைந்து பணியாற்றினார். போர் எதிர்ப்பு பரப்புரையில் ஈடுபட்டதற்காக சித்தன் 1939இல் இரண்டு ஆண்டுகள் வேலூர் சிறையில் அடைக்கப்பட்டார். விடுதலைக்குப் பிறகு 1942இல் கட்சிப் பணியாற்றுவதற்காக தமிழகம் வந்தார். இந்திய பொதுவுடமைக் கட்சி தடை செய்யப்பட்டதால் 1948இல் மூன்றாண்டுகள் சிறைவைக்கப்பட்டார். புதுச்சேரியில் போராட்டத்தில் ஈடுபட்டபோது பாரதிதாசனுடன் நட்பு ஏற்பட்டது. இவரது மலையாளப் பெயரான சிண்டன் என்ற பெயரை சிந்தன் என்று பாரதிதாசன் மாற்றினார்.

1966இல் போக்குவரத்துக் தொழிலாளர் ச்கத்தை சென்னையில் தொடங்கியதில் இவரது பங்கு முதன்மையானதாகும். இவர் வில்லிவாக்கம் சட்டமன்றத்தொகுதியில் இருந்து இந்திய பொதுவுடமைக் கட்சி (மார்க்சிஸ்ட்) சார்பாக 1984 ஆம் ஆண்டு சட்டமன்ற உறுப்பினராக தேர்ந்தெடுக்கப்பட்டார்.

குடும்பம்
---------

அரசியல் வாழ்வில் தீவிரமாக இயங்கியதால் இவர் தன் 40வயதில் சங்கீதா என்பவரை திருமணம் செய்துகொண்டார்.

மறைவு
-----

1987இல் மாசுகோவில் நடைபெற்ற மே நாள் அணிவகுப்பை பார்வையிடச் சென்றவர் 1987 மே 8 அன்று ஸ்டாலின்கிராடில் மாரடைப்பால் காலமானார்.

மேற்கோள்கள்
-----------

1. ↑  க. உதயகுமார் (8 மே 2019). "மொத்த வாழ்வும் பாட்டாளிக்கு". *கட்டுரை*. இந்து தமிழ். 12 மே 2019 அன்று பார்க்கப்பட்டது.
2. ↑  கே. சந்துரு (8 மே 2019). "பேராசான் வி. பி. சிந்தன்". *கட்டுரை*. இந்து தமிழ். 12 மே 2019 அன்று பார்க்கப்பட்டது.
**இருசமய விளக்கம்** என்னும் நூல் அரிதாசர் என்பவரால் பாடப்பட்டது. சைவம், வைணவம் ஆகிய இரு சமயக் கருத்துகளை விளக்கவந்த நூல் இது. எனினும் இதில் சைவக் கருத்துகள் மறுக்கப்ப்படு வைணவக் கருத்துகள் நிலைநாட்டப்படுகின்றன. 

சூழல்
* கி. பி. 1100-க்குப் பிறகு வைணவ சமயம் மேலோங்கியது.
* மேலோங்கிய நூல்களில் பெரும்பான்மை மணிப்பிரவாள நடையில் அமைந்தவை.
* அவை அந்தணர்களால் செய்யப்பட்டவை.
* அரிதாசர் தமிழில் நூல் செய்தார்.
* வேளாளர்

நூலைப் பற்றிச் சில குறிப்புகள்
* இரண்டாயிரத்துக்கு மேற்பட்ட பாடல்கள் கொண்டவை.
* சிவபுராணக் கருத்துக்கள் மறுக்கப்பட்டுள்ளன.

நூலின் ஓட்டம்
ஆரணவல்லி – திருமால் அடிமை
ஆகமவல்லி – சிவனடிமை
இருவரும் நீராடி மீண்டு இறைவனை வழிபடும்போது உரையாடுவதாக நூல் செல்கிறது.
ஆகமவல்லி பாட்டு

ஆல மரத்தை அடக்கிய வித்தென அண்டமெலாம் எளிதில்
சால அடக்கி அளிப்பவனே திகழ் சந்திர சேகரனே
மால் அயனுக்கும் அனந்த மறைக்கும் நல் வானவருக்கும் எலாம்
மூலம் எனத்தகு காரணனே நம! முக்கண்ணனே நம!
ஆரணவல்லி பாட்டு

அந்தமும் ஆதியும் ஆகிய பேரொளி ஆம் உனை மா மறையால்
முந்து உணர்வோர் சிலர் அல்லது மாறுகொள் மோகன நூல் வழி நீ
தந்த பெருஞ் சமயங்களையே பர தத்துவம் என்று உணர
புந்தி மயக்கிடும் அச்சுதனே! பரிபூரணனே! நமவே!
* வேத வகைகள் இந்த நூலில் குறிப்பிடப்பட்டு விளக்கப்பட்டுள்ளன.
* இந்த நூல் 16ஆம் நூற்றாண்டில் தோன்றியது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1977, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
**நான்ஃபாதிமா மகசௌபா (Nanfadima Magassouba )** இவர் கினிய பெண்கள் உரிமை ஆர்வலரும் மற்றும் அரசியல்வாதியும் ஆவார். கினியாவின் தேசிய உரிமைகள் மற்றும் குடியுரிமைக்கான தேசியக் கூட்டணியின் தலைவராகவும் இருந்தார்.  மேலும் 2013 முதல் கினியாவின் தேசிய சட்டமன்ற உறுப்பினராகவும் இருந்து வருகிறார்.

வாழ்க்கை
--------

மகசௌபா கௌண்டரா மாகாணத்தில் பிறந்தார்.  இவர் முப்பதாண்டுகளாக தொழிற்சங்கங்கள் மற்றும் சமூக குழுக்களுடன் பணியாற்றிய போதிலும், அவர் கினியாவின் தேசிய உரிமைகள் மற்றும் குடியுரிமைக்கான தேசியக் கூட்டணியின் தலைவராக பரந்த அங்கீகாரத்திற்கு வந்தார். மகசௌபாவின் தலைமையின் கீழ், கினியாவின் தேசிய உரிமைகள் மற்றும் குடியுரிமைக்கான தேசியக் கூட்டணி முன்னணி பெண்கள் உரிமை அமைப்பாக தேசிய அந்தஸ்தைப் பெற்றது. மேலும் ஐக்கிய நாடுகள் சபையின் ஆலோசனைக் குழுவாவும் அங்கீகரிக்கப்பட்டது.

பதவிகள்
-------

2013 தேர்தலில் இவர் கினிய மக்களின் பேரணிக்கான தேசிய சட்டமன்ற உறுப்பினராக தேர்ந்தெடுக்கப்பட்டார். மேலும், இவர் கினியாவில் தேசிய ஒற்றுமை மற்றும் பெண்கள் மற்றும் குழந்தைகளின் மேம்பாட்டு அமைச்சராகவும் இருந்துள்ளார்.  2015 கினிய ஜனாதிபதித் தேர்தலில் கௌண்டாராவில் ஆல்பா கான்டெஸ் வெற்றியை உறுதி செய்த பெருமைக்குரியவரான  மகசௌபா கௌண்டாராவில் காணக்கூடிய கினிய மக்களின் பேரணிக்கான 2016 சூனில், கினிய மக்களின் பேரணி கூட்டணி பிரதிநிதிகள் ஆணையத்தின் தலைவராக மமடி தியாவாராவுக்குப் பிறகு இவர் நியமிக்கப்பட்டார்.

பணிகள்
------

2017 மே மாதத்தில் யேல் பல்கலைக்கழகத்தில் ஆப்பிரிக்க அரசியல் தலைவர்களுக்கான நாலாவது மன்றத்தில் மகசௌபா பங்கேற்றார். 

மகசௌபா மகளிர் நாடாளுமன்ற உறுப்பினர்களின் வலையமைப்பின் தலைவராகவும் பணியாற்றினார்.  2016 சூலையில் கினியாவின் ஜனநாயகப் படைகளின் ஒன்றியத்தின் படௌமதா பிண்டா டயல்லோ வெற்றிபெறுவதற்கு முன்பு. ஒரு பெண் நாடாளுமன்ற உறுப்பினராக, கினியாவில் பலதார மணம் சட்டப்பூர்வமாக்கப்படுவதற்கு அவர்கள் எதிர்ப்பு தெரிவித்தனர். 2018 திசம்பர் 29, அன்று, பாராளுமன்றத்தின் அனைத்து 26 பெண் உறுப்பினர்களுடனும்,  பலதாரமணத்தை சட்டப்பூர்வமாக்கிய குடிமை சட்டத் திருத்தங்களுக்கு வாக்களிக்க மகசௌபா மறுத்துவிட்டார்.  இது 1968 முதல் தடைசெய்யப்பட்டது:

குறிப்பு
--------

1. ↑  Juliane Kippenberg (2007). *Bottom of the Ladder: Exploitation and Abuse of Girl Domestic Workers in Guinea*. Human Rights Watch. பக். 35. GGKEY:S7AZA39WY3Q. .
2. ↑  Diallo Maimouna and Madjou Bah, Koundara : Nanfadima Magassouba appelle les communautés à l’unité, plus224.com, February 27, 2015.
3. ↑  Objectif 8 - Nanfadima Magassouba, May 13, 2008
4. ↑  B. Turner (2017). *The Statesman's Yearbook 2011: The Politics, Cultures and Economies of the World*. Springer. பக். 564. பன்னாட்டுத் தரப்புத்தக எண்:978-1-349-58635-6. .
5. ↑  Madjou Bah, Présidentielle 2015 : voici l’artisane de la victoire d’Alpha Condé à Koundara, plus224.com, October 30, 2015.
6. 1 2  Madjou Bah, Guinée : Nanfadima Magassouba promue présidente de commission à l’Assemblée nationale, June 27, 2016.
7. ↑  4th Forum for African Women Political Leaders at Yale University, Fundación Mujeres por África, May 11, 2017.
8. ↑  Légalisation de la polygamie en Guinée: "Un coq pour dix poules?" Non merci, clame une députée, franceinfo, 9 January 2019.
9. ↑  Mildred Europa Taylor, Guinea becomes latest African country to legalise polygamy, *Face 2 Face Africa*, January 8, 2019.
**தமிழ் வணிகர்** எனப்படுவோர் வணிகத்தில் ஈடுபட்டுவரும் தமிழர்களைக் குறிக்கும். பெரும்பாலானவர்கள் பொருட்களை நேரடியாக மக்களுக்கு வாங்கி விற்கும் சிறுவணிகங்களிலேயே ஈடுபட்டுள்ளனர். பொருள் உற்பத்தி செய்பவருக்கும் பொருள் கொள்வனவு செய்வோருக்குமான பாலமாக செயற்பட்டு சந்தைப் பொருளாதாரத்தை ஏதுவாக்குவதில் வணிகர்களின் பங்கு முக்கியமானது. இந்த செயற்பாட்டில் ஒரு சிறுபான்மை வணிகர் பெரும் இலாபம் ஈட்டி செல்வந்தர் ஆகியுள்ளார்கள். 

தொழில்முனைவோரையும் வணிகர் எனலாம். அதாவது ஒரு புதிய தொழில், சேவை அல்லது உற்பத்தியை ஆரம்பித்து இலாபம் ஈட்ட முனைவோர் *தொழில்முனைவோர்* ஆவார்.

வணிகத்துறை நோக்கி தமிழர் அணுகுமுறை
----------------------------------

சங்ககாலம் முதற்கொண்டு வணிகத்தில் தமிழர் முனைப்புடன் ஈடுபட்டு வருகின்றனர். *திரைகடலோடியும் திரவியம் தேடு* என்பது ஒரு முதுமொழி. இருப்பினும் வணிக சமூகம் பல சமயங்களில் நியாமற்ற முறையில் சுரண்டல் மூலம் செல்வம் ஈட்டி சமூகத்தில் ஏற்ற தாழ்வுகள் அல்லது சமனற்ற போக்கை பெருகச் செய்யும் போது அதனால் பாதிக்கப்பட்டவர்கள் "வர்க்க போராட்டத்தில்" ஈடுபட்டு வணிகரை எதிர்துள்ளார்கள். எடுத்துக்காட்டாக "உழவர் சமூகத்தைச் சேர்ந்த அப்பர் தலைமையில் தமிழ் நாட்டில் பொதுமக்கள் செல்வம் நிறைந்த வணிகருக்குகெதிராக திரண்டெழுந்ததை" குறிப்பிடலாம்.

இலக்கியத்தில் வணிகர்கள்
-----------------------

பழங்கால இலக்கியங்களில் வணிகர்கள் பலவகைகளாகப் பிரிக்கப்பட்டிருந்தனர். வாணிகத்தைப் பரம்பரையாகச் செய்துவரும் வணிக மரபினர் வைசியர் எனப்படுவர். இவர்களைவிட இப்பர், கவிப்பர், பெருங்குடி வணிகர் போன்ற வகையினர் தாம் கொண்ட பொருளால் பெயர் பெற்றனர்.

தாம் செய்யும் வியாபாரத்தாற் பிரிக்கப்பட்டவர்கள் கூல வணிகர் (கூலம் - நவதானியம்), பொன் வணிகர், அறுவை வணிகர் (துணி), மணி வணிகர் போன்றோர். இவர்களைவிட சேனை வணிகர் என்ற உத்தியோகப் பிரிவினரும் உண்டு.

தொல்காப்பியத்தில் வணிகருக்குரிய ஐந்து தொழில்கள் கூறப்பட்டிருக்கின்றன. அவையாவன:

1. தமக்குரிய நூல்களை ஓதுதல்
2. தமக்குரிய யாகங்களைச் செய்தல்
3. தாம் பெற்ற பொருட்களை நல்வழியில் ஈதல்
4. உழவு செய்வித்தல்
5. பசுக்களைக் காத்தல் என்பனவாம்.

வணிகர்கள் அரசர்களால் பெரிதும் மதித்துப் பாராட்டப்பட்டனர். வணிகரைப் பாதுகாத்தல் ஒரு நாட்டின் இன்ப வாழ்க்கைக்கு இன்றியமையாதது என்பதை இலக்கியங்கள் கூறியிருக்கின்றன. இமயவரம்பன் நெடுஞ்சேரலாதன் என்னும் சேர மன்னனை வாழ்த்தி *குமட்டூர்க் கண்ணனார்* என்ற புலவர் 'பலவகை உணவுப்பண்டங்களை விற்கும் வணிகருடைய குடிகளைக் காப்பாற்றி வருகின்றாய்' என்று பொருள்பட "*கூலம் பகர்நர் குடிபுறந் தராஅ*" என்று பாடியிருக்கிறார்.

### சங்ககாலத்து வணிகர்கள் சிலர்

* சீத்தலைச் சாத்தனார் (கூல வாணிகர்)
* இளவேட்டனார் (அறுவை வாணிகர்)
* ஆயத்தனார் (ஓலைக்கடை வாணிகர்)
* இளம்பொன் வாணிகனார்

இக்கால வணிகர்கள்
----------------

|  |
| --- |
|  |
|  |  |

மேற்கோள்கள்
-----------

1. ↑  வேலுப்பிள்ளை, ஆ. (1985). *தமிழர் சமய வரலாறு*. சென்னை: பாரி புத்தகப்பண்ணை. பக். 45.
2. ↑  சாமிநாதையர், உ. வே. நல்லுரைக்கோவை, சென்னை: ஆறாம் பதிப்பு 1991, பக். 40
**நான்காம் சேனன்** என்பவன், அனுராதபுரத்தில் இருந்து இலங்கையை ஆண்ட சிங்கள மன்னர்களில் ஒருவன். முன்னர் பகுதி ஒன்றின் ஆளுனனாகவும், மூன்றாம் உதயன் காலத்தில் துணை அரசனாகவும் நியமிக்கப்பட்ட இவன், மூன்றாம் உதயனுக்குப் பின்னர் அரசனாகி, கி.பி. 954 தொடக்கம் கி.பி. 956 வரை ஆட்சியில் இருந்தான்.

இவன் ஒரு மதிநுட்பம் வாய்ந்த அரசன் என்றும், சிறந்த கல்விமானாக இருந்ததுடன், செயல்வீரனாக இருந்ததாகவும், நண்பர்களையும் எதிரிகளையும் அளவோடு நடத்தினான் என்றும், இவன் காலத்தில் மக்கள் மகிழ்ச்சியாக வாழ்ந்தார்கள் என்றும் மகாவம்சம் கூறுகிறது. புத்தரின் தந்ததாது வைத்துள்ள பேழையை இரத்தினங்களால் அழகூட்டுவித்தான் என்றும், தந்ததாதுவுக்கு நான்கு விகாரைகளிலும் விழா எடுப்பித்தான் என்றும் தெரிகிறது. முன்னர் அவன் வாழ்ந்துவந்த சித்தகமை என்னும் இடத்தில் பிரிவேனா ஒன்றையும் கட்டினான். இவன் காலத்தில் நாட்டில் குறிப்பிடத்தக்க குழப்பங்கள் எதுவும் ஏற்பட்டதாகத் தெரியவில்லை.

குறுகிய காலமே ஆட்சியில் இருந்த நான்காம் சேனன், தனது மூன்றாவது ஆட்சியாண்டில் காலமானான். இவனைத் தொடர்ந்து துணை அரசானாக இருந்த நான்காம் மகிந்தன் அரசனானான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 85
2. ↑  The Mahavansa, 1996, p. 85

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
**வால்டன் சாண்டர்ஸ் கோகின்ஸ் ஜூனியர்.** (ஆங்கில மொழி: *Walton Sanders Goggins Jr.*) (பிறப்பு:நவம்பர் 10, 1971) என்பவர் அமெரிக்க நாட்டு நடிகர் ஆவார். இவர் தி சில்ட் (2002-2018), ஜஸ்டிபைட் (2010-2015) போன்ற தொடர்களிலும் லிங்கன் (2012), சாங்கோ அன்செயின்டு (2012), மேஸ் ரன்னர்: தி டெத் கியூர் (2014) போன்ற பல திரைப்படங்களிலும் நடித்ததன் மூலம் அறியப்படும் நடிகர் ஆவார்.

2018 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் என்ற திரைப்படத்தில் 'சோனி புர்ச்' என்ற கதாபாத்திரத்தில் நடித்துள்ளார். 2001 ஆம் ஆண்டு 'தி அக்கவுன்டன்ட்' என்ற குறும்படத்தில் நடித்ததற்காக சிறந்த குறுந்திரைப்படத்திற்கான அகாதமி விருதை வென்றுள்ளார்.

மேற்கோள்கள்
-----------

1. ↑  "Walton Goggins". *TV Guide*. April 30, 2016 அன்று மூலம் பரணிடப்பட்டது. April 29, 2016 அன்று பார்க்கப்பட்டது.
2. ↑  Stanhope, Kate (May 5, 2010). "Justified Promotes Walton Goggins to Series Regular". *TV Guide*. June 6, 2020 அன்று பார்க்கப்பட்டது.
3. ↑  Wilson Hunt, Stacey (July 15, 2016). "Walton Goggins on 25 Years of Playing 'That Guy'". *Vulture*. .

வெளி இணைப்புகள்
---------------

* ஐ.எம்.டி.பி இணையத்தளத்தில் வால்டன் கோகின்ஸ்
**நங்கமங்களம்** ஆந்திரப் பிரதேச மாநிலம் சித்தூர் மாவட்டத்தில் அமைந்துள்ள ஒரு சிற்றூர் (கிராமம்).

இக்கிராமம், ஆந்திர, தமிழ்நாடு எல்லையில் அமைந்துள்ளது. இக்கிராம மக்கள் தமிழும் தெலுங்கும் பேசுவர். காட்பாடி திருப்பதி் ரயில்பாதையும் சென்னை மும்பை தேசிய நெடுஞ்சாலையும் சந்திக்கும் இடத்தில் அமைந்துள்ளது இக்கிராமம். இக்கிராமத்திலிருந்து ஆந்திர மாநிலம் சித்தூர் நகருக்கும் தமிழ்நாட்டிலுள்ள வேலூர் நகரத்திற்கும் பேருந்து சேவைகள் நிறைய உண்டு. பொம்மசமுத்திரம் ரயில் நிலையம் நங்கமங்களத்தின் அருகிலேயே உள்ளதால் ஆந்திர மாநிலம் திருப்பதி் நகருக்கும் தமிழ்நாட்டிலுள்ள காட்பாடி நகரத்திற்கும் ரயில் சேவையும் உண்டு.

இக்கிராமம் சுமார் 500 ஆண்டுகளுக்கு முன்பதாக தோன்றியிருக்கக்கூடம் என்றுக் கருதப்படுகிறது. அச்சமையத்தில் வேலூரை ஆண்ட பொம்மிநாயக்கன் ஆட்சிக்குள் வந்த இப்பகுதியில் குண்டூர் மற்றும் நெல்லூர் நகரங்களைச் சேர்ந்த ரெட்டிக்கள் வந்து குடிப்பெயர்ந்தார்கள். இக்கிராம மக்கள் பெரும்பாலானோர் வேளான்மையையே நம்பி வாழ்கிறார்கள். கரும்பு, வேர்க்கடலை (கடலைக்காய்), நெல் மற்றும் தேங்காய் பயிரிடப்படுகிறது. இக்கிராமத்தைச் சுற்றி மலைகளும், கிராம எல்லையில் ஒரு ஓடையும் உள்ளன.

இக்கிராமத்தில் இரண்டு பகுதிகள் - கிறிஸ்தவப் பகுதி, இந்துப் பகுதி - உள்ளன. இவ்விருப் பிரிவுகளும் ஒன்றிலிருந்து ஒன்று அறை கிலோ மீட்டர் இடைவேளியில் உள்ளன. கிறிஸ்தவப் பகுதியில் பெரும்பாலானோர் கிறிஸ்தவர்கள். இப்பகுதியின் மையப்பகுதியில் தென் இந்தியத் திருச்சபையைச் சேர்ந்த ஒரு தேவாலையம் உள்ளது. இத்தேவாலையம் வேலூர் டையஸீஸின் கீழ் வருகிறது. இந்துப் பகுதியில் இராம‌லையம் என்ற தர்மராஜருக்கான ஒரு கோவிலும் அமவர் ரேனுகாம்பாவிற்கான ஒரு கோவிலும் உள்ளன. நங்கமங்களத்தின் அருகில் சீயோன் திருமலை என்கின்ற கிறிஸ்தவர்களுக்கான ஒரு புனித இடம் உண்டு. இம்மலையின் மேல் ஒரு புனித தேவாலையம் உண்டு. ஆண்டுதோறும் இவ்விடத்தில் நூற்றுக்கணக்கான கிறிஸ்தவர்கள் பங்கேற்கும் சீயோன் திருவிழா நடைபெறுகிறது.

வெளி இணைப்புகள்
---------------

விக்கிமீடியா பொதுவகத்தில்,  
 ***Nangamangalam***   
என்பதின் ஊடகங்கள் உள்ளன.
| இராஷ்டிரகூட மன்னர்கள் (753-982) |
| --- |
| 

|  |  |
| --- | --- |
| தந்திதுர்கன் | (735–756)
 |
| முதலாம் கிருட்டிணன் | (756 - 774)
 |
| இரண்டாம் கோவிந்தன் | (774 - 780)
 |
| துருவன் தரவர்சன் | (780 - 793)
 |
| மூன்றாம் கோவிந்தன் | (793 - 814)
 |
| முதலாம் அமோகவர்சன் | (814 - 878)
 |
| இரண்டாம் கிருட்டிணன் | (878 - 914)
 |
| மூன்றாம் இந்திரன் | (914 -929)
 |
| இரண்டாம் அமோகவர்சன் | (929 - 930)
 |
| நான்காம் கோவிந்தன் | (930 – 936)
 |
| மூன்றாம் அமோகவர்சன் | (936 – 939)
 |
| மூன்றாம் கிருட்டிணன் | (939 – 967)
 |
| கொத்திக அமோகவர்சன் | (967 – 972)
 |
| இரண்டாம் கர்கன் | (972 – 973)
 |
| நான்காம் இந்திரன் | (973 – 982)
 |
| இரண்டாம் தைலப்பன்(***மேலைச் சாளுக்கியர்*** ) | (973-997)
 |

 |
| * பா
* உ
* தொ
 |

**நான்காம் கோவிந்தன்** (Govinda IV ஆட்சிக்காலம் 930-935 ), இவன் இரண்டாம் அமோகவர்சனின் தம்பியாவான். இவன் 930இல் மன்னனானான் என்பது குறித்து சிக்மங்ளூரின் கன்னடப் பதிவுகள் வழியாக தெரிகிறது. இவன் தன் அண்ணனைக் கொன்ற பாவச் செயலால் இவன் மிகவும் செல்வாக்கற்ற மன்னனாக இருந்தான்.  இவனது ஆட்சிக்காலத்தில் கன்னோஜை இராஷ்டிரகூடர்கள் இழந்தனர். நான்காம் கோவிந்தனைக் கீழைச் சாளுக்கியர் தோற்கடித்து அவனது ஆட்சிப்பகுதிகள் சிலவற்றையும் கைப்பற்றினர். இறுதியாக, இவனது கூட்டமைப்பைச்சேர்ந்தவனும், ஆந்திரத்தின் வேமுலவாட மன்னனுமான அரிகேசரி என்பவன் இவனுக்கு எதிராக 935இல் புரட்சிசெய்து மூன்றாம் அமோகவர்சனை ஆட்சியில் அமரவைத்தான். இந்தத் தகவல்கள் கன்னட கவிஞர் ஆதிகவி பம்பா என்பவரது எழுத்துகளால் தெரியவருகிறது இந்தக் கவிஞர் அரிகேசரியால் ஆதரிக்கப்பட்டவர் ஆவார். நான்காம் கோவிந்தான் சோழர்களுடன் திருமண உறவுவைத்திருந்தான். தனக்கு எதிராக புரட்சி ஏற்பட்டதும் இறுதியில் சோழர்களிடம் அடைக்கலம் சென்றான். நான்காம் கோவிந்தன் கன்னட கவிஞர் ரவிங்கபதா என்பவரை ஆதரித்தான்.

உசாத்துணை
---------

* Kamath, Suryanath U. (2001) [1980]. *A concise history of Karnataka : from pre-historic times to the present*. Bangalore: Jupiter books. இணையக் கணினி நூலக மையம்:7796041.
* Reu, Pandit Bisheshwar Nath (1997) [1933]. *History of The Rashtrakutas (Rathodas)*. Jaipur: Publication scheme. பன்னாட்டுத் தரப்புத்தக எண்:81-86782-12-5.

குறிப்புகள்
-----------

1. ↑  Reu (1933), p81
2. ↑  Kamath (2001), p82
**நான்கத்தாய்** ( இந்தி: नानख़ताई , உருது: نان خطائی ) ஷார்ட்பிரெட் பிஸ்கட், இந்திய துணைக் கண்டத்திலிருந்து உருவானது, வட இந்தியா மற்றும் பாகிஸ்தானில் பிரபலமானது.  நான்கத்தாய் என்ற சொல் பாரசீக வார்த்தையான "நான்" என்பதிலிருந்து உருவானது, அதாவது ரொட்டி மற்றும் கத்தாய் தாரி பாரசீக வார்த்தையிலிருந்து பிஸ்கட் என்று பொருள்.   கத்தாய் அல்லது இன்னும் சரியாக கித்தாய் (خطائی) வடக்கு சீனாவில் (இருந்து மேலும் குறிப்பாக பாரசீக மற்றும் உருது, சீன பொருள் கேத்தே ஆங்கிலத்தில், கித்தான் பெறப்பட்ட மக்கள்). ஆப்கானிஸ்தான் மற்றும் வடகிழக்கு ஈரானில், இந்த பிஸ்கட்டுகளை குல்ச்சா-இ-கத்தாய் என்று அழைக்கிறார்கள்.  ] குல்ச்சா ஒரு வகை இந்திய ஒத்த (மேலும் ஆப்கான் மற்றும் பாரசீக) ரொட்டி நான் .

வரலாறு
------

16 ஆம் நூற்றாண்டில் டச்சு மற்றும் இந்தியர்கள் முக்கியமான மசாலா வர்த்தகர்களாக இருந்தபோது, நான்கத்தாய் சூரத்தில் தோன்றியதாக நம்பப்படுகிறது. உள்ளூர் டச்சு குடியிருப்பாளர்களின் தேவைகளைப் பூர்த்தி செய்வதற்காக ஒரு டச்சு தம்பதியினர் சூரத்தில் ஒரு பேக்கரியை அமைத்தனர். டச்சுக்காரர்கள் இந்தியாவை விட்டு வெளியேறியபோது, அவர்கள் பேக்கரியை ஒரு ஈரானியரிடம் ஒப்படைத்தனர்.  பேக்கரி பிஸ்கட் உள்ளூர்வாசிகளால் பிடிக்கப்படவில்லை. தனது தொழிலைக் காப்பாற்ற அவர் உலர்ந்த ரொட்டியை குறைந்த விலையில் விற்கத் தொடங்கினார். அது மிகவும் பிரபலமடைந்தது, அவர் ரொட்டியை விற்பனை செய்வதற்கு முன்பு உலரத் தொடங்கினார். காலப்போக்கில், ரொட்டியுடன் அவர் மேற்கொண்ட சோதனை இறுதியில் நான்கத்தாயைப் பெற்றெடுத்தது.   சுத்திகரிக்கப்பட்ட மாவு, சுண்டல் மாவு மற்றும் ரவை ஆகியவை நான்கத்தாயில் உள்ள முக்கிய பொருட்கள்.

மேலும் காண்க
------------

* ஷார்ட்பிரெட் பிஸ்கட் மற்றும் குக்கீகளின் பட்டியல்

குறிப்புகள்
-----------

 

1. ↑  "Bakeri launches Nankhatai with packaging that makes waves". *Aurora*. 2015-04-30 அன்று மூலம் பரணிடப்பட்டது.
2. 1 2  "Nankhatai - The Dying Indian Biskoot - NDTV Food". *Food.ndtv.com*.
3. 1 2  "Nankhatai Cookies With Rose And Chai Spices Recipe". *Food.com*. 17 February 2015. 6 அக்டோபர் 2017 அன்று மூலம் பரணிடப்பட்டது. 10 ஜூலை 2021 அன்று பார்க்கப்பட்டது.
4. ↑  "What is the difference between Kulcha and Naan". *Chefinyou.com*. 2015-03-31 அன்று மூலம் பரணிடப்பட்டது. 2021-07-10 அன்று பார்க்கப்பட்டது.
5. ↑  "About Nankhatai". *Ifood.tv*. 17 August 2018 அன்று பார்க்கப்பட்டது.
6. ↑  "Ingredients of Nankhatai". *flavourhome.com*. 10 June 2020 அன்று பார்க்கப்பட்டது.
**முகிற்பேழ் மழை** என்பது சில நிமிடங்களில் மிக அதிக அளவிலான மழை பொழிவதாகும். பெரும்பாலும் இம்மழையானது பெருத்த இடியுடன் ஆலங்கட்டி மழையாகப் பெய்யும். மிகச் சில நிமிடங்களில் அதிக அளவிலான மழை பொழிவதால், இவ்வகை மழையால் பெரும் வெள்ளப்பெருக்கு ஏற்பட்டு இயற்கை பேரிடருக்கு வழிவகுக்கும்.

அறிவியல்
--------

நிலத்தில் இருந்து சுமார் 15 கிலோமீட்டர் உயரத்திற்கு மேலிருக்கும் மேகங்களில் இருந்தே முகிற்பேழ் மழை உருவெடுப்பதாக வானிலை ஆய்வாளர்கள் கருதுகின்றனர். இம்மழைப் பொழிவானது மணிக்கு சுமார் 100 மில்லி மீட்டர் (3.94 அங்குலம்) அளவிலான நீரை நிலத்தில் பொழியும். மேலும், இவ்வகையான மழை திரள் கார்முகிலில் இருந்து இலான்மூயர் முறையில் பொழிகிறது.

அதிக அளவிலான முகிற்பேழ் மழை நிகழ்வுகள்
--------------------------------------

| காலம் | மழை அளவு | இடம் | தேதி |
| --- | --- | --- | --- |
| 1 நிமிடம் | 1.9 அங்குலங்கள் (48.26 mm) | லே, சம்மு & காசுமீர், இந்தியா | 06 அகத்து, 2010 |
| 1 நிமிடம் | 1.5 அங்குலங்கள் (38.10 mm) | பரோடு, இமச்சல் பிரதேசம், இந்தியா | 26 நவம்பர், 1970 |
| 5 நிமிடங்கள் | 2.43 அங்குலங்கள் (61.72 mm) | போர்டு பெலிசு, பனாமா | 29 நவம்பர், 1911 |
| 15 நிமிடங்கள் | 7.8 அங்குலங்கள் (198.12 mm) | பிளம்பு பாயிண்டு, சமைக்கா | 12 மே, 1916 |
| 20 நிமிடங்கள் | 8.1 அங்குலங்கள் (205.74 mm) | கர்டி-டி-ஆர்கிசு, ரோமேனியா | 7 சூலை, 1947 |
| 40 நிமிடங்கள் | 9.25 அங்குலங்கள் (234.95 mm) | கினியா, வெர்சீனியா, ஐக்கிய அமெரிக்கா | 24 அகத்து, 1906 |

விக்கிமீடியா பொதுவகத்தில்,  
 ***Cloudbursts***   
என்பதின் ஊடகங்கள் உள்ளன.

சான்றுகள்
---------

1. ↑  "What is a cloudburst?", *Rediff News, India*, 1 August 2005
### வகைப்பாடு

தாவரவியல் பெயர் : *செபாஸ்டினியா பால்மெரி* **Sebastiania palmeri**

குடும்பம் : **யுபோர்பியேசியீ** (Euphorbiaceae)

### இதரப் பெயர்

*மெக்சிக்கோ குதிக்கும் காய்கள்* (Mexican Jumping beans)

### மரத்தின் அமைவு

இது ஒரு குறு மரமாகும். இதிலிருந்து பால் வருகிறது. இப்பால் அதிக விசத்தன்மை உடையது. இதனுடைய விதை மிகவும் பிரபலமானது. இதன் விதை அவரை விதைபோல் உள்ளது. இவ்விதையின் உள்ளே கார்போகேப்சா சால்டிடன்ஸ் என்கிற அந்துப் பூச்சியின் புழு வாழ்கிறது. விதையின் ஓடு சூடு ஏறும் போது விதையின் உள்ளே உள்ள புழுவிற்கு சூடு படுவதால் புழு சுருங்கி உடலை நீட்டுவதால் விதை குதித்து கொண்டு இருப்பதால் இவ்விதையை குதிக்கும் விதை என்கின்றனர். இப்படி வித்தியாசமான செயல் நடப்பதால் இவ்விதையை வெளிநாடுகளுக்கு ஏற்றுமதி செய்கின்றனர்ட். இதை விலை கொடுத்தும் வாங்குகிறார்கள். இதன் பூ பூக்கும் போது பூவில் அந்து பூச்சி முட்டையிடுகிறது. பிறகு காய் உண்டாகும்போது அதனுள்ளே புழுக்கள் உண்டாகிவிடும். இச்சாதியில் 75 இனங்கள் உள்ளன. ஆனால் இந்த இன விதை மட்டுமே குதிக்கிறது.

### காணப்படும் பகுதிகள்

இது மெக்சிகோவில் வளர்கிறது.

செபாஸ்டினியா பால்மெரி

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**முகியித்தீன் புராணம்** என்பது பிற்கால இசுலாமியக் காப்பியங்களுள் ஒன்று. இந்நூலின் காலம் 19 ஆம் நூற்றாண்டின் முற்பகுதி என்பர். இந்நூலை இயற்றியவர் சேகுனாப்புலவர் ஆவார். பாட்டுடைத் தலைவர் முகியித்தீன் ஆண்டகை.

நூலமைப்பு
---------

இந்நூலில் இரண்டு காண்டங்களும், 1343 பாடல்களும் உள்ளன. பாடல்கள் யாவும் விருத்தப்பா எனும் பாவகையில் அமைந்துள்ளன. இரு காண்டங்கள்: 1. தன்னுயிர் காக்கும் தவநிலைக் காண்டம்.2. மன்னுயிர் காக்கும் மகத்துவநிலைக் காண்டம்.

நூலின் வேறுபெயர்
----------------

இந்நூலுக்குக், *குத்பு நாயகம்* எனும் வேறு பெயரும் உண்டு. முகியித்தீன் என்பது குத்பு நாயகத்தின் வேறு பெயர்.

பெயர்க்காரணம்
-------------

குத்பு- தூண், ஈரான் நாட்டைச் சார்ந்த அப்துல் காதிர் என்பவர் ஞானநெறிக்குக் குத்பு( தூண்) போல விளங்கியதால் குத்பு நாயகம் எனப்படுகிறார்.

கதைக்கரு
--------

நபியின் மகள் பாத்திமா. இவளுக்கும் அலி என்பாருக்கும் பிறந்த மகன் அசன். இவன் பாத்திமாவின் 60 ஆவது வயதில் இறையருளால் பிறந்தான். இந்த அசனே முகியித்தீன் தாயின் வயிற்றில் கருவாக இருந்தபோதே ஞானக்கல்வி பெற்றதாக கதை அமைகிறது.

உசாத்துணை
---------

1) முகம்மது உவைஸ்,பீ.மு.அஜ்மல் கான்," இஸ்லாமியத் தமிழ் இலக்கிய வரலாறு தொகுதி 1,2 மதுரைக் காமராசர் பல்கலைக்கழகம் பதிப்பு-1986.
2) அடைக்கலசாமி," தமிழ் இலக்கிய வரலாறு "கழக வெளியீடு-1994.

1. ↑  பாக்யமேரி (2008). *வகைமை நோக்கில் தமிழ் இலக்கிய வரலாறு*. சென்னை: நியூ செஞ்சுரி புக் ஹவுஸ். பக். 375. பன்னாட்டுத் தரப்புத்தக எண்:81-234-1346-7.
**ஹொங்கொங் கை டக் வானூர்தி நிலையம்** அல்லது ஹொங்கொங் கை டக் பன்னாட்டு வானூர்தி நிலையம் (*Hong Kong Kai Tak International Airport*) 1925 ஆம் ஆண்டு முதல் 1998 யூலை 6 ஆம் நாள் வரை இயங்கி வந்த வானூர்தி நிலையமாகும். தற்போது இது பயன்பாட்டில் இல்லாத வானூர்தி நிலையமாகும்.

வானூர்தி நிலைய இடமாற்றத்திற்கான காரணங்கள்
-----------------------------------------

இவ்விமான நிலையம் ஹொங்கொங் தீவில் இருந்து சில மைகளுக்கு அப்பால் கவுலூன் குடா எனும் குடா கடலோடு இணைந்த நிலப்பரப்பில் அமைந்திருந்தது. அவ்வானூர்தி நிலையம் மலைகளும் மாடிமனைகளும் சூழ அமைந்திருந்தது மத்தியில் ஒரு பல்லத்தாக்கு போன்ற கடலும் அதனை அண்டிய நிலப்பரப்புமாக அமைந்திருந்தது. இதனால் வானூர்தி தரையிறக்கம் தொடர் ஆபத்துக்களுக்கு உள்ளாகின. பல வானூர்தி விபத்துக்களும் ஏற்பட்டன. ஒரு முறை வானூர்தி ஓடு பாதையிலிருந்து தடம்மாறி கடலிலும் வீழ்ந்தது. உயிரிழப்புக்களும் ஏற்பட்டன. பலர் படுகாயமுற்றனர். இவ்வாறு பாதுகாப்பு அற்ற ஒரு இடத்திலேயே இந்த விமான நிலையம் அமைந்திருந்து. இதனால் கவ்லூண் பே யையும் அதனை அண்மித்த பகுதிகளிலும் உயர்ந்த கட்டிடங்களை எழுப்ப முடியாத ஒரு சூழ்நிலையும் ஏற்பட்டிருந்தது.

இன்னொருபுறம் ஹொங்கொங் நாட்டின் படுவேகமான பொருளாதார வளர்ச்சி, பன்னாட்டு வணிகர்கள் மற்றும் சுற்றுலா பயணிகளின் வருகை ஹொங்கொங்கில் அதிகரித்தது. இப்பயணிகளுக்கான முழுமையான சேவையை வழங்க முடியாத இடப்பற்றாக்குறையும் போதிய வசதியின்மையும் இவ்விமான நிலையத்தில் காணப்பட்டன. குறிப்பாக பொதிகள் ஏற்றி இறக்குவதற்கான வசதிகளும் போதுமானதாக இருக்கவில்லை. வானூர்தி ஓடுபாதையும் ஒன்று தான் இருந்தது. எனவே ஹொங்கொங்கிற்கு இடவசதி கூடியதும் நவீன வசதிகள் நிறைந்ததுமான ஒரு வானூர்தி நிலையத்தின் தேவையை தோற்றுவிக்கவே இவ்விமான நிலையம் செக் லப் கொக் தீவை புணர்நிர்மானம் செய்து அமைக்கப்பட்ட வானூர்தி நிலையத்திற்கு இடமாற்றம் செய்யப்பட்டது. அதாவது 1998 யூலை 6 ஆம் நாள் செக் லப் கொக் பன்னாட்டு வானூர்தி சேவை ஆரம்பமானதைத் தொடர்ந்து இவ்வானூர்தி நிலையத்தின் சேவை முற்றிலுமாக நிறுத்தப்பட்டது.

தற்போது வானூர்திநிலையம் இருந்த இடம்
-----------------------------------

தற்போது இவ்வானூர்தி நிலையம் இருந்த இடம் விக்டோரியா துறைமுகத்தின் அபிவிருத்தி திட்டங்களின் ஒன்றுக்காக பயன்படுத்தப்பட்டு வருகின்றது.
ஐஞ்சிறு காப்பியங்களில் ஒன்றான நீலகேசி என்னும் நூலுக்கு 14 ஆம் நூற்றாண்டில் சமய திவாகர முனிவர் என்பவர் சமய திவாகர விருத்தி என்று கூறப்படும் உரைநூல் ஒன்றை எழுதியுள்ளார். அதில் குறிப்பிடப்படும் நூல்களில் ஒன்று **மானாவூர்ப் பதிகம்** என்னும் நூல்.  இந்த நூலின் காலம் 9 ஆம் நூற்றாண்டு. குண்டலகேசிக்கு முந்திய காலம். இந்த நூலின் இரண்டு பாடல்கள் அந்த உரை நூலில் மேற்கோளாகத் தரப்பட்டுள்ளன.

##### பாடல்

1
வான் நாடும் பலி ஆயும் அரிணம் ஆயும்

வன் கேழல் களிறு ஆயும் எண்கால் புள்மான்
தான் ஆயும் பணை எருமை ஒருத்தல் ஆயும்

தடக்கை இனம் களிறது ஆயும் சடங்கம் ஆயும்
மீன் ஆயும், முயல் ஆயும், அன்னம் ஆயும்

மயில் ஆயும் புறவு ஆயும் வெல்லும் சிங்க
மான் ஆயும் **கொலை களவு கள் பொழ் காமம்** 

வரைந்தவர் தாம் உரைந்த பதி மானாவூரே 
2
மிக்க தனங்களை மாரி மூன்றும் பெய்யும்

வெங் களிற்றை மிகு சிந்தாமணியை மேனி
ஒக்க அரிந்து ஒருகூற்றை இரண்டு கண்ணை

ஒளி திகழும் திருமுடியை உடம்பில் ஊனை
எக்கி விழும் குருதி தனை அரசு தன்னை

இன் உயிர் போல் தேவியை ஈன்றெடுத்த செல்வ
மக்களை வந்து இரந்தவர்க்கு மகிழ்ந்தே ஈயும்

வானவர் தம் உறைபதி மானாவூரே

##### இருப்பிடம்

மானாவூர் காஞ்சிபுரத்துக்குத் தெற்கே உள்ள மானாம்பதி உள்ள ஊர். இங்குப் புத்த சின்னங்கள் உள்ளன.

##### புத்த சாதகக் கதைகள்

புத்த சாதகக் கதைகளில் வரும் கதைகள் இப்பாடலில் உள்ளன. 

* வானாடும் பரி - 196 ஆம் புத்த சாதகக் கதை - இலங்கைத் தீவில் அரக்கியர் கூட்டத்தவரால் கவரப்பட்ட வணிகர் குழுவைப் புத்தர் ஆகாச காமியான குதிரை வடிவுடன் சென்று வெளியேற்றி உய்வித்தார்.
* அரிணம்மான் மானிட உருவான கதை - 483 ஆம் புத்த சாதகக் கதை
* களிறு ஆயது - 455 ஆம் புத்த சாதகக் கதை
* மயில் ஆனது - 491 ஆம் புத்த சாதகக் கதை

##### அடிக்குறிப்பு

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, ஒன்பதாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 305.
2. ↑  பொருள் நோக்கில் சொற்பிரிப்பு செய்யப்பட்டுள்ளது
3. ↑  புத்தரின் தருமங்கள் (பஞ்ச சீலக் கொள்கை)
4. ↑  புத்தரின் பிறப்புகள் பற்றிக் கூறும் பாடல்
5. ↑  புத்தரின் கொடை பற்றிக் கூறும் பாடல்
6. ↑  மு. இராகவையங்கார் குறிப்பு
மார்கழி மாதத்தில் சூரியனின் நிலை.
சூரியமான முறையில் கணிக்கப்படும் தமிழ் காலக் கணிப்பு முறைப்படி ஆண்டின் ஒன்பதாவது மாதம் **மார்கழி** ஆகும். சூரியன் தனு இராசியுட் புகுந்து அதைவிட்டு வெளியேறும் வரையிலான 29 நாள், 20 நாடி, 53 விநாடி கொண்ட கால அளவே இம் மாதமாகும். வசதிக்காக இந்த மாதம் 29 நாட்களை உடையதாகக் கொள்ளப்படும்.

கால நிலை
--------

குளிர் காலத்தின் துவக்கமாக மார்கழி மாதம் கருதப்படுகிறது. பூமியின் வடகோளப்பகுதியில் உள்ளோருக்கு திசம்பர், சனவரி, பிப்ரவரி மாதங்கள் குளிர்காலங்களாகும். குளிர்காலத்தின் துவக்கம் திசம்பர் 21 - 22 தேதிகளில் துவங்குகிறது. 

குளிர்காலத்தின்போது துருவப்பகுதிகள் மிகக் குளிர்ந்து இருக்கும். அங்கு சில மாதங்கள் சூரியனைத் தொடர்ந்து காண முடியாது. அப்போது வறண்ட குளிர்காற்று அந்தப் பகுதியிலிருந்து தெற்குப்பகுதி நோக்கி வீசத்துவங்கும். ஆகையால் தென்பகுதிகளின் வானிலை வெப்பநிலை மற்றும் பகற்பொழுதின் அளவும் மாறுபடத் துவங்குகின்றன. பூமத்திய ரேகையை ஒட்டிய வெப்பமண்டல பிரதேசங்களில் நிலவும் வெப்பநிலையில் அதிக மாறுதல் ஏற்படுவதில்லை என்றாலும், மழை பொழிவின் காரணமாக சில பகுதிகளில் ஈரமிக்கதாகவும் மற்றபகுதிகளில் வறண்டும் காணப்படும்.

மார்கழியின் சிறப்பு
-------------------

மார்கழி மாதத்தை சைவர்கள் *தேவர் மாதம்* என்று குறிப்பிடுவர். அதாவது கடவுளை வழிபடும் மாதமாகும். இறைவனை வழிபடுவதற்காக இம்மாதம் ஒதுக்கபட்டுள்ளதால் இம்மாதத்தில் எவ்வித மங்கல நிகழ்ச்சிகளும் நடத்தப்படுவதில்லை. திருவெம்பாவை விரத காலத்தில் சைவர்கள் வீதி தோறும் திருவெம்பாவை, திருப்பள்ளியெழுச்சி பாடல்களைப் பாடிக்கொண்டும் ஒவ்வொரு பாடல் முடிவிலும் சங்கு ஊதிக்கொண்டும் ஆலயங்களுக்குச் செல்வர். விட்டுணு ஆலயங்களில் மார்கழி மாதம் முழுவதும் திருப்பாவை பாடுவர்.

இந்த மாதத்தில் திருப்பதி திருமலையில் காலையில் சுப்ரபாதம் பாடுவதற்கு பதிலாக ஆண்டாளின் திருப்பாவை பாடுவார்கள். இந்த மாதத்தில் எல்லா பெருமாள் கோயில்களிலும் சுப்ரபாதத்துக்கு பதில் திருப்பாவை பாடுவார்கள்.

இவற்றையும் பார்க்கவும்
----------------------

* சந்திர மாதம்
* காலக்கணிப்பு முறைகள்
* இந்திய வானியல்

மேற்கோள்கள்
-----------

1. ↑  அனைவருக்கும் கல்வி இயக்கம் - தமிழ்நாடு அறிவியல் இயக்கத்தின் அனுமதி வெளியீட்டு நுால் 2010 - எதனாலே ? எதனாலே ? எதனாலே ?

வெளியிணைப்புக்கள்
-----------------

* ஆங்கில தேதியிலிருந்து தமிழ் தேதி வருவித்தல்
* தமிழ் நாட்காட்டி

  


| தமிழ் மாதங்கள் |
| --- |
| சித்திரை | வைகாசி | ஆனி | ஆடி | ஆவணி | புரட்டாசி | ஐப்பசி | கார்த்திகை | மார்கழி | தை | மாசி | பங்குனி |
**குஞ்சுண்ணி** ( மே 10, 1927—மார்ச்சு 2, 2006) மலையாளக் கவிஞர் ஆவார். குழந்தைகளுக்கான பாடல்கள் நிறைய எழுதினார். குஞ்சுண்ணி மாசுட்டர் என்றும் அறியப்படும் இவர் பல இலக்கிய விருதுகள் பெற்றார். இவர் மிக எளிமையாக வாழ்ந்தவர். இவர் பல தலைமுறை எழுத்தாளர்களுக்கு வழிகாட்டியாக விளங்கியவர்.

இளமைக் காலம்
------------

குஞ்சுண்ணி திருச்சூரில் வாலப்பாடு என்னும் ஒரு சிற்றுரில் பிறந்தார். தந்தை நீலகண்ட மூசாத்து, தாய் அதியாத்து நாராயணி அம்மா. 
சேலரிப் பள்ளியில் தம் ஆசிரியர் பணியைத் தொடங்கிய குஞ்சுண்ணி கோழிக்கோடு இராமகிருட்டினா சேவாசிரம உயர்நிலைப் பள்ளியில் 1953 இல் 
சேர்ந்தார். 1982 ஆம் ஆண்டு வரை பணி செய்த இவர் ஒய்வு பெற்ற பிறகும் எளிமை எண்ணம் மேலோங்கிய காரணத்தால் ஆசிரமத்திலேயே வாழ்ந்து வந்தார்.

இலக்கியப்பணி
------------

மாத்ரு பூமி என்னும் வார இதழில் குட்டீட்டன் என்னும் புனை பெயரில் குழந்தைகளுக்கான படைப்புகளை எழுதி வந்தார். இளம் எழுத்தாளர்களுக்கு இலக்கியம் குறித்தும் படைப்புகள் பற்றியும் சொல்லிக் கொடுத்தார். கமலுதின் மொகமது மசித் என்பவர் இயக்கிய பூமிக்கீதம் என்னும் திரைப்படத்தில் நடித்தார். குஞ்சுண்ணி தம் வாழ்க்கை வரலாற்றை என்னிலூடெ என்ற புத்தகத்தில் எழுதினார். இப்புத்தகம் நகைச் சுவைக்கும் எளிமைக்கும் பேர் போன ஒன்று. 1987 இல் தம் சொந்த ஊருக்குத் திரும்பிய பின்னர் சமூகப் பண்பாட்டுத் தளங்களில் செயல்பட்டார். மயில் பீலித் துண்டும் வல பொட்டுகளும் என்ற ஆவணப் படத்தில் கிருட்டிண நம்பூதிரி வேடத்தில் நடித்தும் இருக்கிறார்.

இறப்பு
------

இவர் 2006 மார்ச்சு 26 இல் தன் மூதாதையர் வீட்டில் இறந்தார்.

விருதுகள்
---------

* கேரளா சாகித்திய அகாதமி விருதுகள் (1974, 1984)
* மாநில நிறுவன குழந்தைகள் இலக்கிய விருது (1982)
* கேரளா சாகித்திய அகாதமி வாணாள் சாதனை விருது (1988)
* மாநில நிறுவன குழந்தைகள் இலக்கிய வாணாள் சாதனை விருது (2002)
* வழக்குன்னுவம் விருது (2002)
* வி.ஏ கேசவன் நாயர் விருது (2003)
* டோம்யஸ் விருது

மேற்கோள்கள்
-----------

1. ↑  "Big Big Kunjunni Mash". Mathrubhumi. 1 November 2011 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Big Kunjunni Mash". Manoramaonline. 4 செப்டம்பர் 2010 அன்று மூலம் பரணிடப்பட்டது. 1 November 2011 அன்று பார்க்கப்பட்டது. Unknown parameter `|=` ignored (உதவி)
3. 1 2 3 4 5 6 7  Santhosh, K. "Kunjunni passes away" பரணிடப்பட்டது 2006-05-27 at the வந்தவழி இயந்திரம், *The Hindu*, 27 March 2006, retrieved 24 January 2009
4. ↑  "Kunjunni passes away" பரணிடப்பட்டது 2006-05-27 at the வந்தவழி இயந்திரம். *The Hindu*. 27 March 2006. Retrieved 10 June 2013.

வெளி இணைப்புகள்
---------------

* 
* பரணிடப்பட்டது 2016-03-04 at the வந்தவழி இயந்திரம்
*
**அரநாடான் மொழி** ஒரு திராவிட மொழியாகும். 
இந்தியாவின் கேரளா, கர்நாடகம், தமிழ்நாடு ஆகிய மாநிலங்களில் இம்மொழி பேசப்படுகிறது. இவர்களிற் பெரும்பாலானோர் கேரள மாநிலத்தின் மலப்புறம், கோழிக்கோடு, பாலக்காடு ஆகிய மாவட்டங்களில் வாழ்கின்றனர். 2001 ஆம் ஆண்டின் கணக்கெடுப்பின்படி 200 பேர் மட்டுமே இம்மொழியைப் பேசுகின்றனர். இது மலையாளத்தையும், தமிழையும் ஒத்திருக்கும். கன்னட மொழி உறுப்புகளை கொண்டிருக்கும். இம்மொழி மலையாளத்துடன் 63%-69% சொல் ஒற்றுமையும், தமிழ் மொழியுடன் 53%-55% வரையான சொல் ஒற்றுமையையும் கொண்டுள்ளது. இம்மொழிக்கு எழுத்துக் கிடையாது.

இம்மொழி அழியும் நிலையில் உள்ள ஒரு மொழியாகும். இம்மொழி பேசுவோர் மிகக் குறைவு என்பதாலும், இவர்களுக்கெனத் தனிக் குடியிருப்புக்கள் இல்லாமல், பிற மொழி பேசுவோருக்கு மத்தியில் வாழ்வதாலும் தாக்குப் பிடிப்பதற்கான இதன் பலம் மிகவும் குறைவு. இம்மொழி பேசுவோரிடையே கல்வியறிவு குறைவாக இருப்பது இம்மொழி ஓரளவு உறுதியாக இருக்க உதவுகிறது.

சான்றுகள்
---------

1. ↑  அரநாடன் மொழி at *Ethnologue* (18th ed. 2015)
2. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "Aranadan". *Glottolog 2.2*. Leipzig: Max Planck Institute for Evolutionary Anthropology. .
3. ↑  Ethnologue report for language code: aaf
4. ↑  Kakkoth, Seetha (2004). "Demographic profile of an autochthonous tribe: the Aranadan of Kerala". *Anthropologist* **6** (3): 163–167.. பார்த்த நாள்: 5 April 2011.
5. ↑  Ethnologue - Aranadan
6. ↑  Ethnologue - Aranadan
'**மார்கரெட் சாங்கர்**(Margaret Sanger, செப்டம்பர் 14, 1879 - செப்டம்பர் 6, 1966) , குழந்தை சமூக சீர்திருத்தவாதி,பாலியல் கல்வியாளர் என பன்முகங்களைக் கொண்ட அமெரிக்கர். இவர் குடும்பக் கட்டுப்பாட்டிற்கு குரல் கொடுத்தவர்.

பிறப்பும் பணிகளும்
------------------

சாங்கர் 1879ம் ஆண்டு செப்டம்பர் மாதம் 14ம் நாள் அமெரிக்காவின் கார்னிஸ் நகரில் பிறந்தார். 1896ல் கிளாவராக் கல்லூரியிலும் பின்னர் ஹட்சன் ரிவர் மையத்திலும் பயின்றார். 1900ல் ஒயிட் பிளேய்ன் மருத்துவ மனையில் செவிலியர் படிப்பில் சேர்ந்தார். இரண்டு ஆண்டுகளுக்குப் பிறகு வில்லியம் சாங்கர் என்பவரை மணந்தார். பின் நியூயார்க் 'சோசியலிசக் கட்சியின் மகளிர் நிர்வாகக் குழுவில்' இணைந்தார்.

சமூக ஈடுபாடு
------------

1912ல் நாளிதழ் ஒன்றைத் தொடங்கி அதன் ஒரு பக்கத்தில் மகளிருக்கான கட்டுரைகளை எழுதினார். 'ஒவ்வொரு சிறுமியும் தெரிந்து கொள்ள வேண்டியது என்ன?'  என்ற அந்தப் பகுதி பிரபலமானபோதும் சிலர் அதை எதிர்த்துக் குரல் கொடுத்தனர். அவர் குடும்பக் கட்டுப்பாடு பற்றி எழுதியபோது பல்வேறு சர்ச்சைகள் எழுந்தன. குழந்தை பிறப்பை கட்டுப்படுத்துவதற்கு 1873 காம்ஸ்டாக் விதியை சாங்கர் கடுமையாக எதிர்த்தார். 'தங்களுக்கு குழந்தை வேண்டுமா அல்லது வேண்டாமா என்று முடிவு செய்யும் உரிமை பெற்றோர்களுக்குத் தானே தவிர அரசாங்கத்திற்கு அல்ல' என்ற வரிகள் பலராலும் வரவேற்கப்பட்டது. 1921ல் அமெரிக்க பிறப்புக் கட்டுப்பாட்டு அமைப்பை தொடங்கினார். 1923ல் பயிற்சி பெற்ற மருத்துவர்களைக் கொண்டு மேலும் ஒரு புதிய மருத்துவமனையைத் தொடங்கினார். 'பிறப்பு கட்டுப்பாட்டு மருத்துவமனை ஆய்வு அமைப்பு' என்று அழைக்கப்பட்ட அந்த மருத்துவமனைக்குப் பலரும் வரத்தொடங்கினார். இதை தொடர்ந்து 1929ல் பிறப்புக் கட்டுப்பாட்டுக்கு ஆதரவாக தேசிய நிர்வாகக் குழு ஒன்றையும் சாங்கர் உருவாக்கினார். இதன் காரணமாக 1936ம் ஆண்டு காம்ஸ்டாக் விதியிலிருந்து பயிற்சி பெற்ற மருத்துவர்களுக்கு அரசு விலக்கு அளித்தது. இறுதியாக 1965ம் ஆண்டு அமெரிக்க உச்சநீதிமன்றம் 'கருத்தடை' செய்து கொள்ளும் உரிமையைத் திருமணம் செய்து கொண்ட தம்பதிகளுக்கு வழங்கியது.

இறப்பு
------

சாங்கர் இதய செயலிழப்பு ஏற்பட்டு தனது 86 வது வயதில் 1966ஆம் ஆண்டு செப்டம்பர் 6ம்நாள் டக்ஸன் மருத்துவமனையில் காலமானார்.

மேற்கோள்கள்
-----------

1. ↑  Katz, Esther "Margaret Sanger," *American National Biography* (New York: Oxford University Press, 2000).
2. ↑  History of the Corning-Painted Post Area, p. 240
3. ↑  "‘What Every Girl Should Know’: The birth control movement in the 1910s"; Engelman, Peter. *A History of Birth Control in America* (New York: Prager, 2010), p. 32; Blanchard, *Revolutionary Sparks: |Freedom of Expression in Modern America* , p. 50; Coates p. 49.
**மார்கச்சை அணியா நாள்** (*No Bra Day*) என்பது அக்டோபர் 13 ஆம் நாள் ஆண்டுதோறும் கொண்டாடப்படுகிறது. இது பெண்களுக்கு மார்பகப் புற்றுநோய் குறித்த விழிப்புணர்வை ஊக்குவிக்கும் வகையில் மார்புக்கச்சை அணிவதைத் தவிர்க்க ஊக்குவிக்கப்படுகிறார்கள். இதன்படி இந்த நாளில் இறுக்கமான ஆடைகளைத் தவிர்ப்பது மற்றும் மார்பக புற்றுநோய் குறித்த விழிப்புணர்வுப் பரப்புரை உத்தியாக மேற்கத்திய நாடுகளில் கருதப்படுகிறது. துவக்கத்தில் 2011 ஜூலை 9, 2011 அன்று மார்கச்சை அணியா நாள் கடைபிடிக்கப்பட்டது. ஆனால் மூன்று ஆண்டுகளில் இது தேசிய மார்பக புற்றுநோய் விழிப்புணர்வு மாதமான அக்டோபர் 13 க்கு மாற்றப்பட்டது. சமூக ஊடகங்களில் பயனர்கள் மார்பக புற்றுநோய் அறிகுறிகளைப் பற்றிய விழிப்புணர்வை அளிக்கவும், பாலின சமத்துவத்தை ஊக்குவிக்கவும் #nobraday என்ற ஹேஷ்டேக்கைப் பயன்படுத்தி இடுகையிட ஊக்குவிக்கப்படுகிறார்கள். சமூக ஊடக தளங்களில் சில பயனர்கள் மார்கச்சு அணியாத பெண்களின் படங்களை இடுகையிட ஊக்குவிக்கிறார்கள். சில பெண்கள் மார்கச்சு அணியா நாளை ஒரு அரசியல் கூற்றாக ஏற்றுக்கொள்கிறார்கள், மற்றவர்கள் கட்டுப்பாட்டான, சங்கடமான ஆடை என்று கருதுவதை நிராகரிக்கும் வசதியை விரும்புகிறார்கள். 

இந்த நாள் அனுசரிப்பானது உலகம் முழுவதும் பரவியுள்ளது. கனடாவின் டொராண்டோவில் நடந்த ஒரு மருத்துவ நிகழ்வில் இந்த நிகழ்வு குறித்து அறிமுகப்படுத்தப்பட்டது. இது மார்பக புற்றுநோயில் இருந்து மீண்டவர்களை மார்பக மறுசீரமைப்பு அறுவை சிகிச்சையை மேற்கொள்வதை பரிசீலிப்பதை ஊக்குவிக்கிறது. 2011 அக்டோபர் 19 அன்று முதன்முதலில் நடைபெற்ற இந்திகழ்வுக்கு, மார்பகப் புற்றுநோய் அறுவைச்சிகிச்சை குறித்த விழிப்புணர்வு நாள் (Breast Reconstruction Awareness) என்பதன் சுருக்கமே BRA நாள் என்று பெயரிடப்பட்டது. இது ஒரு அநாமதேய நபரால் ஏற்றுக்கொள்ளப்பட்டது, இவர் பெண்களை துணிச்சல் கொள்ளவும், மார்பக புற்றுநோய் அறிகுறிகளைப் பற்றி அறிந்து கொள்ளவும் ஊக்குவிக்கும் ஒரு வழியாக மார்கச்சை அணியா நாளை கருத்தில் கொண்டார். இந்த நாளானது பெண்கள் உடலை பாலியல் ரீதியாக சுரண்டுவதாக சிலர் கருதுகின்றனர், அதே நேரத்தில் இவர்கள் ஒரு தீவிரமான நோயைக் குறைத்து மதிப்பிடுகிறார்கள்.

மேற்கோள்கள்
-----------

1. ↑  பெண் பார்வை: மார்கச்சை அணியா தினத்தின் உண்மையான நோக்கத்தை அறிந்திருக்கிறோமா? , நவீனா, இந்து தமிழ், 2019 நவம்பர் 22
வங்காளதேசத்தில் சிட்டகாங் மாவட்டத்தின் /சட்டோகிராம் மாவட்டத்தின் அமைவிடம்
'*சிட்டகாங் மாவட்டம் (சட்டோகிராம் மாவட்டம்)* (Chittagong District) now Chattogram (வங்காள மொழி: চট্টগ্রাম জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் சிட்டகாங் கோட்டத்தில் உள்ளது. வங்காளதேசத்தின் தென்கிழக்கில் அமைந்த இம்மாவட்டத்தின் நிர்வாகத் தலைமையிடம் சிட்டகாங் நகரம் ஒரு மாநகராட்சியும் ஆகும். இம்மாவட்டத்தின் பெரும் பகுதி வங்காள விரிகுடாவின் கிழக்கிலும், சிறு பகுதி மேற்கிலும் அமைந்துள்ளது.

இயற்கை துறைமுகமான சிட்டகாங் துறைமுகம், வங்காளதேசத்தின் இரண்டாவது பெரிய துறைமுகமாகும்.

மாவட்ட நிர்வாகம்
----------------

சிட்டகாங் மாவட்டம் பதினான்கு துணை மாவட்டங்களாகப் பிரிக்கப்பட்டுள்ளது. இம்மாவட்டம் இருபத்தி ஆறு காவல் நிலையங்களும், 1,267 கிராமங்களும் கொண்டுள்ளது.

மக்கள் தொகையியல்
----------------

5282.92 சதுர கிலோ மீட்டர் பரப்பு கொண்ட சிட்டகாங் மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 76,16,352 ஆக உள்ளது. அதில் ஆண்கள் 38,38,854 ஆகவும், பெண்கள் 37,77,498 ஆகவும் உள்ளனர். பாலின விகிதம் 100 பெண்களுக்கு 102 ஆண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1,442 நபர்கள் வீதம் வாழ்கின்றனர். சராசரி எழுத்தறிவு 58.9% ஆக உள்ளது.

பொருளாதாரம்
-----------

வேளாண்மை, மீன் பிடித்தல், ஏற்றுமதி மற்றும் இறக்குமதி இம்மாவட்டத்தின் முக்கியப் பொருளாதாரம் ஆகும்.

சமயங்கள்
--------

சிட்டகாங் மாவட்டத்தில் 13148 பள்ளிவாசல்களும், 1025 இந்துக் கோயில்களும், 535 பௌத்த விகாரங்களும் மற்றும் 192 கிறித்தவ தேவாலயங்களும் உள்ளது.

மேற்கோள்கள்
-----------

1. ↑  Jasim Uddin Harun (2012). "Chittagong District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  "Community Report Chittagong Zila June 2012" (PDF). 2016-03-12 அன்று மூலம் (PDF) பரணிடப்பட்டது. 2017-01-17 அன்று பார்க்கப்பட்டது.

வெளி இணைப்புகள்
---------------

* சிட்டகாங் மாவட்ட இணையதளம்
**மார்கரிட்டா கோன்சரோவா** (*Margarita Goncharova*) (1991 மார்ச் 14 ) இல் வோல்ஸ்கில் பிறந்தார், ) உருசியாவின் சரத்தாவ் மாகாணத்தில் நகரில் பிறந்தார். இவர், ஒரு இணை ஒலிம்பிக் விளையாட்டு வீரராவார். முக்கியமாக டி38 வகைப்பாடு விரைவோட்ட நிகழ்வுகளில் போட்டியிடுகிறார். இவர் சீனாவின் பெய்ஜிங்கில் நடைபெற்ற 2008 கோடைகால இணை ஒலிம்பிக்கில் போட்டியிட்டார். அதில் இவர் பெண்கள் 100 மீட்டர் - டி 38 போட்டியில் வெண்கலப் பதக்கத்தையும், பெண்கள் 200 மீட்டர் - டி 38 போட்டியில் வெண்கலப் பதக்கத்தையும் வென்றார்.

வாழ்க்கை வரலாறு
---------------

இவர், மாஸ்கோ மாநில உடற்கல்வி அகாதமியில் தகவமைப்பு உடற்கல்வியில் 2014இல் பட்டம் பெற்றார். பின்னர், கலைப் பள்ளியிலும் பயின்று பட்டம் பெற்றார். பெருமூளை வாதத்தால் பாதிக்கப்பட்ட இவர் டி38 / எப்38 வகைப் பிரிவுகளில் 2009 முதல் மாஸ்கோவை பிரநிதித்துவப் படுத்துகிறார். கலப்பு நாடுகளின் பயாத்லானில் 2010, 2014 இணை ஒலிம்பிக் போட்டிகளில் பங்கேற்றார். இவர் இவான் கோன்சரோவா என்பவரை திருமணம் செய்து கொண்டார். அன்டோனோவா ஏ.வி. என்பவர் 2014 முதல் இவருக்கு பயிற்சியாளராக இருந்து வருகிறார்.

போட்டிகள்
---------

இவர், 100 மீ, 200 மீ, 400 மீ, ஓட்டங்களிலும், நீளம் தாண்டுதலிலும் கலந்து கொள்கிறார். 2006 உலகப் போட்டிகளில் இரண்டு முறை வெண்கலப் பதக்கம் வென்றுள்ளார். பெய்ஜிங்கில் 2008இல் நடைபெற்ற இணை ஒலிம்பிக் போட்டிகளில் இரண்டு முறை வெண்கலப் பதக்கம் வென்றுள்ளார். 2011இல் நியூசிலாந்தில் நடைபெற்ற உலகப் போட்டிகளில் 200 மீ ஓட்டத்தில் ஒருமுறையும், 4 × 100 மீட்டர் ரிலே ஓட்டத்தில் இரண்டு முறை வெள்ளிப் பதக்கமும் வென்றார். 2012இல் ஆலந்தில் நடைபெற்ற ஐரோப்பியப் போட்டிகளில் 2 வெற்றிகள் (100மீ, 200 மீ), நீளம் தாண்டுதலில் இரண்டாவது இடமும் பெற்றார். 2012இல் இலண்டனில் நடந்த கோடைகால இணை ஒலிம்பிக் போட்டிகளில் வெற்றியும், 4 × 100 மீ ரிலே, நீளம் தாண்டுதல், 200 மீட்டர் ஓட்டத்தில் வெள்ளிப் பதக்கமும் வென்றார். 2013 இல் லியோனில் நடைபெற்ற நீளம் தாண்டுதலில் உலக வெற்றியாளரானார்.

குறிப்புகள்
-----------
தமிழ்நாட்டில் வருவாய்த்துறை நிர்வாக அமைப்பின் கீழ்நிலை நிர்வாக அமைப்பாக வருவாய் கிராம நிர்வாகம் இருக்கிறது. இவ்வமைப்பு, அந்தந்த வட்டாட்சியர் தலைமையில், அவருடைய வழிகாட்டுதலின் கீழ் செயல்படுகிறது. மேலும் இது, குறிப்பிட்ட எல்லை வரையறைக்கு உள்ளான நிலப் பரப்பினைக் கொண்டு இயங்குகின்ற நிர்வாக அமைப்பாக உள்ளது. இவ்வாறு குறிப்பிட்டப் பகுதிகளை எல்லைகளாகக் கொண்டு நிர்வாக வசதிக்குத் தகுந்தபடி அமைக்கப்பட்ட வருவாய் கிராம நிர்வாக நில உடைமையை குறிக்கும் முக்கிய ஆவணமாக இருப்பது, **"சிட்டா"** ஆகும்.

முதன்மை ஆவணம்
-------------

வருவாய்க் கிராமங்களில் உள்ள நிலங்களின் நில உடைமையாளர்களின் மொத்தத் தொகுப்பான, கிராம நிர்வாக அலுவலரால் பராமரிக்கப்படும் ஒரு முக்கிய ஆவணமாகும். சிட்டாவில் அந்த வருவாய் கிராமத்தின் நில உடைமையாளர்களின் பெயர்கள் அகர வரிசைக்கிரமமாகவும், ஏறுமுறையில் பட்டா எண் வழங்கப்பட்டு எழுதப்பட்டிருக்கும். ஒவ்வொரு நில உடைமையாளருக்கும் அந்த வருவாய் கிராமத்தில் நன்செய் (நஞ்சை) நிலங்கள், புன்செய் (புஞ்சை) நிலங்கள், என ஒவ்வொரு நிலத் துண்டின் பரப்பு, பரப்புக்குரிய நில வரி முதலியன குறிக்கப்பட்டிருக்கும்.

பராமரிப்பு
----------

**"சிட்டா"** கிராம நிர்வாக அலுவலரால் பராமரிக்கப்படும். நில உடைமை மாறும்போது, மாற்றம் குறித்து வட்டாட்சியர் அலுவலகத்திலிருந்து வரப்பெற்ற நில உரிமை மாற்ற உத்திரவின்படி தக்க மாறுதல் செய்து, உத்திரவு எண், உத்திரவு நாள் முதலியனவற்றைப் பதிவு செய்து கிராம நிர்வாக அலுவலரின் சுருக்கொப்பம் மற்றும் நாள் இடப்பட்டிருக்கும். 10 ஆண்டுகளுக்கு ஒருமுறை வரிசைக்கிரமமாக புதிதாக உரிய மாற்றங்களுடன் எழுதி வட்டாட்சியரின் ஒப்புதலுக்குப் பின் கிராம நிர்வாக அலுவலரால் பராமரிக்கபறுதல்

தமிழ்நாட்டில் வருவாய்த்துறையின் நில உடைமை ஆவணங்கள் அனைத்தும் தற்போது கணினி மயமாக்கப்பட்டுள்ளது. நில உடைமையாளர்கள் தங்களது நிலத்தின் விபரங்களின் பதிவுகள் வேண்டினால், முன்பு போல் கிராம நிர்வாக அலுவலரால் வழங்கப்படாமல் வட்டாட்சியர் அலுவலகத்தில் உள்ள தகவல் அலுவலகத்தில் உரிய கட்டணங்கள் செலுத்துவதின் மூலம் பெற்றுக்கொள்ளலாம்.

இதையும் பார்க்க
---------------

* மாவட்ட வருவாய்த்துறை அமைப்பு

வருவாய்த்துறை இணையதளம்
----------------------

* தமிழ்நாடு அரசின் வருவாய்த்துறைக்கான இணையதளம் பரணிடப்பட்டது 2009-06-19 at the வந்தவழி இயந்திரம்
அரபா குன்று

| ஹஜ் |
| --- |
|  |
| ஹஜ் தயார் படுத்துதல்
* *இஹ்றாம்*
* *மீக்காத்*

* துல் ஹுல்பியா
* ரபீஃ
* யலம்லம்
 |
| வரிசைகிரமமான ஹஜ் செயல்கள்
* *தவாப்*
* சம் சம் கிணறு
* சபா மற்றும் மர்வா மலை
* மினா
* அரபா குன்று
* முஸ்தலிபா
* *ராமி அல்- ஜம்ரத்*
* *பக்ரீத்*
 |
| மசூதிகள்
* கஃபா
* அல்-மஸ்ஜித் அந்-நபவி

* சஜாரா மசூதி
* மீக்காத் மசூதி
 |
| ஹஜ் உடைய மாதம்
* துல் ஹிஜ்ஜா
 |
|  இசுலாம் வலைவாசல் |
| * பா
* உ
* தொ
 |

**அரபா குன்று** (Mount Arafah அரபு மொழி: جبل عرفات‎) மக்காவிற்கு தென்கிழக்கில் சுமார் 20 கிமீ தொலைவில் ( 12 மைல்)
உள்ள கிரானைட் மலையாகும்.அரபா குன்றின் மீது நின்று இசுலாமிய இறைத்தூதர் முகம்மது நபியின் இறுதிப் பேருரை  நடைபெற்றது..

அரபா தினம்
----------

அரபா தினம் அன்று மக்காவிற்கு ஹஜ் செல்லும் இஸ்லாமியர் அரபா குன்று அருகில் உள்ள அரபா மைதானத்தில் ஒன்றுகூடி இறைவனிடம் பாவமன்னிப்பு கேட்பர்.அன்றைய தினம் அரபா குன்று அருகில் அனைவரும் ஹஜ் காரியங்கள் செய்வதால் அது அரபா தினம் என்றழைக்க படுகிறது.

அரபா மைதானம்
------------

அரபா மைதானத்தில் ஹஜ் செய்யும் இஸ்லாமியர் 
அரபா குன்றை சுற்றியுள்ள சமவெளியானது அரபா மைதானம் என்று அழைக்கப்படுகிறது. ஹஜ் செல்லும் இஸ்லாமியர் அரபா மைதானத்தில் ஒன்றுகூடி இறைவனிடம் பாவமன்னிப்பு கேட்பர்.அரபா மைதானத்தில் சூரிய அஸ்தமனத்திற்கு பின் சுருக்கப்பட்ட மக்ரிப் தொழுகை மற்றும் இஷா தொழுகைக்கு பின் அனைவரும் முஸ்தலிபா செல்வர்.

மேற்கோள்கள்
-----------

1. ↑  "خرائط Google". *خرائط Google*.
2. ↑   *" Farewell Sermon of Hadhrat Muhammed"*. Ishaat E Diniyat. 2000. பன்னாட்டுத் தரப்புத்தக எண்:9788171013197. .
**சிட்டி ஹால்** (*City Hall*) என்பது லண்டன் பெருநகர அமைப்பு, லண்டன் மேயர் அலுவலகம், லண்டன் சட்டமன்ற அரங்கு ஆகியவை அமைந்த கட்டிடம் ஆகும். இது கோபுரப் பாலம் அருகே தேம்சு ஆற்றின் தென்பகுதியில், சவுத்வெர்க்கில் அமைந்துள்ளது. கட்டிடக்கலை நிபுணரான நார்மன் ஃபாஸ்டரால் வடிவமைக்கப்பட்ட இக் கட்டிடமானது லண்டன் பெருநகர அமைப்பு உருவாக்கப்பட்ட இரண்டு ஆண்டுகளுக்குப் பிறகு 2001 சூலையில் திறக்கப்பட்டது.

பின்னணி
-------

லண்டன் பெருநகர அமைப்பு அதன் முதல் இரண்டு ஆண்டுகள், வெஸ்ட்மின்ஸ்டரில் ரோம்னே ஹவுஸ், மார்ஷம் தெருவில் இயங்கியது. லண்டன் சட்டமன்றக் கூட்டங்கள் மார்மன் தெருவில் உள்ள ஈமானுவேல் சென்டரில் நடந்தன.

சிட்டி ஹால் £43 மில்லியன் செலவில் கட்டப்பட்டது. இந்தக் கட்டிடமானது லண்டன் பெருநகர அமைப்புக்கு சொந்தமானது அல்ல என்றாலும், அதற்கு 25 ஆண்டு வாடகை குத்தகைக்கு விடப்பட்டுள்ளது.   2011 சூனில், இலண்டன் மேயர் போரிஸ் ஜான்சன், இக்கட்டிடமானது 2012 இலண்டன் ஒலிம்பிக் காலத்தில் லண்டன் ஹவுஸ் என்று அழைக்கப்படும் என்று அறிவித்தார்.

வடிவமைப்பு
----------

லண்டன் சிட்டி ஹாலின் உட்புறம் உள்ள வளைந்த மாடிப்படி
லெகோலாண்ட் வின்ட்சர் நகரில் உள்ள லண்டன் சிட்டி ஹாலின் மாதிரி
கூடம்
சிட்டி ஹால் கட்டிடமானது, 19,000 சதுர அடி பரப்பில் கட்டுப்பட்டுள்ளது. இந்தக் கட்டிடத்தில் மொத்தம் 2,100 டன் இரும்பு பயன்படுத்தப்பட்டுள்ளது. பந்து போன்ற வடிவத்தில் காட்சியளிக்கும் இந்தக் கட்டிடம் இரவில் மின் விளக்குகளின் வெளிச்சத்தில் தன்னுடைய பிரம்மாண்ட வடிவமைப்பை காட்டுவதாக உள்ளது. இதன் வெளிபுற கட்டுமானத்துக்கு மூன்றடுக்குக் கண்ணாடி பயன்படுத்தப்பட்டுள்ளது. 

இந்தக் கட்டிடம், சுற்றுச்சூழலுக்குக் கேடு விளைவிக்காத வகையில் வடிவமைக்கப்பட்டுள்ளது. இந்தக் கட்டடத்தில் சூரிய மின் தகடுகள் பொருத்தப்பட்டுள்ளதால், லண்டன் நகரில் உள்ள மற்ற கட்டிடங்களுடன் ஒப்பிடும்போது இந்தக் கட்டிடத்திலிருந்து வெளியேறும் கார்பன் டைஆக்சைடின் அளவு மிகவும் குறைவு. இதில் பொருத்தப்பட்டுள்ள சூரியத் தகடுகளில் இருந்து பெறப்படும் மின்சாரமானது சிட்டி ஹால் முழுவதும் உள்ள மின்சாரத் தேவைக்குப் பயன்படுத்தப்படுகிறது. மேலும் மின்சிக்கனத்தைக் கருத்தில் கொண்டு இந்தக் கட்டிடத்தில் குளிர்பதனப் பெட்டி, குளிர்சாதனப் பெட்டி இரண்டுமே பயன்படுத்துவது தவிர்க்கப்பட்டுள்ளது.

மேற்கோள்கள்
-----------


1. ↑  City Hall on Emporis.com
2. ↑  "Greater London Authority – Press Release". Legacy.london.gov.uk. 15 March 2001. 21 August 2012 அன்று மூலம் பரணிடப்பட்டது. 2012-08-15 அன்று பார்க்கப்பட்டது.
3. ↑  "London Assembly meeting – 24 May 2000". Legacy.london.gov.uk. 17 August 2012 அன்று மூலம் பரணிடப்பட்டது. 2012-08-15 அன்று பார்க்கப்பட்டது.
4. ↑  "SPICe Briefing" Retrieved on 2010-03-01
5. ↑  "Inside City Hall" Retrieved 2010-03-01 பரணிடப்பட்டது 4 சூன் 2011 at the வந்தவழி இயந்திரம்
6. ↑  London SE1 website team London SE1 community website. "City Hall to be renamed 'London House' during 2012 Olympics [15 April 2011]". London-se1.co.uk. 2012-08-15 அன்று பார்க்கப்பட்டது.
7. ↑  ரேணுகா (10 நவம்பர் 2018). "சுற்றுச்சூழலுக்கு உகந்த மாநகராட்சிக் கட்டிடம்". *கட்டுரை*. இந்து தமிழ். 23 திசம்பர் 2018 அன்று பார்க்கப்பட்டது.
**இணையத் தொலைக்காட்சி**  (*Internet television*, *Internet TV*, அல்லது *Online TV*) எனப்படுவது இணையம் வழியாக தொலைக்காட்சி நிகழ்ச்சிகளை எண்ணிம முறையில் வழங்குதலாகும். இது பல்வேறு நிறுவனங்களும் தனிநபர்களும் உருவாக்கிடும் குறுநிகழ்ச்சிகள் அல்லது ஒளிதங்களைக் குறிக்கும் வலைத்தள தொலைக்காட்சியினின்றும் மாறானது; அதேபோல தொலைக்காட்சி ஒளிபரப்பாளர்களுக்கு ஓர் தொழினுட்ப சீர்தரமாக உருவாகி வரும் இணைய நெறிமுறைத் தொலைக்காட்சியினின்றும் மாறானது. பல வழைமையான ஒளிபரப்பாளர்கள் ஒளித ஓடை தொழினுட்பத்தை பயன்படுத்தி பொதுவான இணையம் வழியாக தொலைக்காட்சி நிகழ்ச்சிகளையும் பிற ஒளித உள்ளடக்கங்களையும் காட்டுவதை இணையத் தொலைக்காட்சி எனப் பொதுவாகக் குறிப்பிடுகிறோம். இது பயன்படுத்தப்படும் தொழினுட்பத்தை விவரிப்பதில்லை. அயர்லாந்தில் *ஆர்டிஈ பிளேயர்*, ஐக்கிய இராச்சியத்தில் *பிபிசி ஐபிளேயர்*, *4oD*, *ஐடிவி பிளேயர்*, *யுடிவி பிளேயர்*, *டிமாண்டு ஃபைவ்* ஆகியனவும் ஐக்கிய அமெரிக்காவில் *ஹூலூ*, நெதர்லாந்தில் *நெதர்லாந்து 24*, ஆத்திரேலியாவில் *ஏபிசி ஐவியூ* மற்றும் *ஆத்திரேலியா லைவ் டிவி* போன்ற நிறுவனங்கள் இச்சேவையை வழங்கி வருகின்றன.

வெளி இணைப்புகள்
---------------

* IPTV future *The Register* 2006-05-05
* As Internet TV Aims at Niche Audiences, the Slivercast Is Born *New York Times* 2006-03-12
* TV's future stars will come from the web*The Guardian* 2008-09-11
* Your top web TV*The Telegraph* 2007-08-03